अर्जेन्टिना चिलीसँग बराबरीमा रोकियो
दक्षिण अमेरिकी विश्वकप छनोटमा अर्जेन्टिना बिहीबार चिलीसँग १–१ को बराबरीमा रोकिएको छ । लियोनल मेसीले २३औं मिनेटमा पेनाल्टीबाट गोल गर्दै अर्जेन्टिनालाई अग्रता दिलाए पनि त्यसलाई कायम राख्न सकेन ।
मोन्टेभिडियो — दक्षिण अमेरिकी विश्वकप छनोटमा अर्जेन्टिना बिहीबार चिलीसँग १–१ को बराबरीमा रोकिएको छ । लियोनल मेसीले २३औं मिनेटमा पेनाल्टीबाट गोल गर्दै अर्जेन्टिनालाई अग्रता दिलाए पनि त्यसलाई कायम राख्न सकेन ।चिलीका तर्फबाट एलेक्स सान्चेजले ३६औं मिनेटमा बराबरी गोल फर्काए । यो नतिजापछि अर्जेन्टिनाले ब्राजिललाई उछिनेर अंकतालिकाको शीर्ष स्थानमा उक्लने मौका गुमाएको छ ।यो नतिजापछि अर्जेन्टिना ५ खेलबाट ११ अंकसहित दोस्रो स्थानमै रह्यो । ब्राजिल ४ खेलबाट १२ अंकसहित शीर्ष स्थानमा रह्यो । बुधबारकै अन्य खेलमा उरुग्वे र पाराग्वेले गोलरहित बराबरी खेले भने बोलिभियाले भेनेजुएलालाई ३–१ ले हरायो । 